CELEX: 32005R1655
Language: hu
Date: 2005-10-10
Title: A Bizottság 1655/2005/EK rendelete (2005. október 10.) egyes áruk Kombinált Nómenklatúra szerinti besorolásáról

11.10.2005   
            
            
               HU
            
            
               Az Európai Unió Hivatalos Lapja
            
            
               L 266/50
            
         
      A BIZOTTSÁG 1655/2005/EK RENDELETE
   
   (2005. október 10.)
   egyes áruk Kombinált Nómenklatúra szerinti besorolásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelethez csatolt Kombinált Nómenklatúra egységes alkalmazása érdekében szükséges az e rendelet mellékletében említett áruk besorolásáról szóló intézkedések elfogadása.
            
         
               (2)
            
            
               A 2658/87/EGK rendelet meghatározta a Kombinált Nómenklatúra értelmezéséről szóló általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet valamely más közösségi rendelkezéssel hoznak létre az árukereskedelemhez kapcsolódó tarifális és más intézkedések alkalmazása céljából.
            
         
               (3)
            
            
               Az említett általános szabályok értelmében az e rendelet mellékletében található táblázat 1. oszlopában leírt árukat, a 3. oszlopban feltüntetett indokok alapján, a táblázat 2. oszlopában feltüntetett KN-kódok alá kell besorolni.
            
         
               (4)
            
            
               Szükséges rendelkezni arról, hogy a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikkének (6) bekezdése értelmében a tagállamok vámhatóságai által kibocsátott, és az ezzel a rendelettel nem összhangban lévő, az áruk Kombinált Nómenklatúrába történő besorolására vonatkozó Kötelező Érvényű Tarifális Felvilágosítást a jogosult három hónapos időszakon belül továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában feltüntetett KN-kódok alá kell besorolni.
   2. cikk
   A 2913/92/EGK rendelet 12. cikkének (6) bekezdése értelmében a tagállamok vámhatóságai által kibocsátott, az ezzel a rendelettel nem összhangban lévő, Kötelező Érvényű Tarifális Felvilágosítás három hónapos időszakon belül továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2005. október 10-én.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 256., 1987.9.7., 1. o. A legutóbb a 493/2005/EK rendelettel (HL L 82., 2005.3.31., 1. o.). módosított rendelet.
   
      (2)  HL L 302., 1992.10.19., 1. o. A legutóbb a 648/2005/EK európai parlamenti és tanácsi rendelettel (HL L 117., 2005.5.4., 13. o.) módosított rendelet.
   
      MELLÉKLET
      
                  Az áru leírása
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Nem összeszerelt termék kisméretű üvegház formájában, úgynevezett „mini üvegház”, amelynek hozzávetőleges kiterjedése 50 cm (hosszúság), 24 cm (szélesség) és 25 cm (magasság).
                              A keret fából készült, a padló fémrácsos és a határoló elem műanyag.
                              Összeszerelve a „mini üvegház” felső része nyitható.
                              (Lásd az A fényképet) (1)
                              
                           
                        
               
                  4421 90 98
               
               
                  A besorolást a Kombinált Nómenklatúra értelmezésére szolgáló 1., 2.a), 3.b) és 6. általános szabály, valamint a 4421, 4421 90 és 4421 90 98 KN-kód szövegezése határozza meg.
                  A termék lényeges jellemzőjét a szerkezeti elem (faváz) határozza meg.
                  Mérete miatt nem tekinthető a 9406 vámtarifaszám alá tartozó előre gyártott épületnek.
               
            
                  
                              2.
                           
                           
                              Háztartási kombinált hűtő-fagyasztó gép, 579 liter űrtartalommal, két külön külső ajtóval.
                              A teljes méretek: 180,8 cm (magasság), 92,5 cm (szélesség) és 81,6 cm (mélység). Súly: 112 kg.
                              A hűtőgép űrtartalma 368 liter, a fagyasztóé 211 liter.
                              A hűtőgép hőkezelt üvegpolccal, két zöldségtartó rekesszel és az ajtó belsején palackok stb. tárolására szolgáló hellyel rendelkezik.
                              A fagyasztónak három rekesze van.
                           
                        
               
                  8418 10 91
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, valamint a 8418, 8418 10 és 8418 10 91 KN-kód szövegezése határozza meg.
                  A 8418 10 alszám valamennyi kombinált háztartási vagy nem háztartási, külön külső ajtóval felszerelt hűtő-fagyasztó gépre vonatkozik.
               
            
                  
                              3.
                           
                           
                              Kiskereskedelmi forgalomba hozott készlet, amely az alábbiakból áll:
                              
                                          —
                                       
                                       
                                          televíziós kamera műanyag építőkockába foglalva,
                                       
                                    
                                          —
                                       
                                       
                                          szerelőkészlet műanyag építőkockákból és alkotóelemekből, valamint
                                       
                                    
                                          —
                                       
                                       
                                          egy CD-ROM.
                                       
                                    A kamera nem képes képeket tárolni, de továbbítja azokat egy automatikus adatfeldolgozó gépnek egy USB-kábelen keresztül.
                              Az építőkockából és alkotóelemekből álló készletet egy fotóállvány összeállítására használják.
                              A CD-ROM felvett programokat, adatokat, video- és hangállományokat tartalmaz.
                           
                        
               
                  8525 30 90
               
               
                  A besorolást a Kombinált Nómenklatúra értelmezésére szolgáló 1., 3.b) és 6. általános szabály, valamint a 8525, 8525 30 és 8525 30 90 KN-kód szövegezése határozza meg.
                  Habár a készletet gyermekek számára tervezték, nem lehet a 9503 vámtarifaszám alá tartozó játékként besorolni, mivel a készlet lényeges jellemzőjét a 8525 vámtarifaszám alá tartozó kamera határozza meg.
               
            
                  
                              4.
                           
                           
                              Tizenhat oldalas, kirakós játékot tartalmazó kartonkönyv gyerekek számára.
                              Nyolc oldal (a bal oldalon) rövid mesét tartalmaz, amelyhez a történethez kapcsolódó illusztráció tartozik.
                              Hét oldal (a jobb oldalon) 9 darabból álló kirakós játékot (puzzle) tartalmaz, melyek mindegyike a megfelelő oldal illusztrációjának színes változata.
                              Az utolsó oldal mindössze egy illusztrációt tartalmaz.
                           
                        
               
                  9503 60 90
               
               
                  A besorolást a Kombinált Nómenklatúra értelmezésére szolgáló 1., 3.b) és 6. általános szabály, valamint a 9503, 9503 60 és 9503 60 90 KN-kód szövegezése határozza meg.
                  A terméket nem lehet a 4901 vámtarifaszám alá tartozó nyomtatott könyvként vagy a 4903 vámtarifaszám alá tartozó, gyermekek számára készült képeskönyvként besorolni, mert a szöveg és a képek a kirakós játékhoz viszonyítva kiegészítő szerepet töltenek be.
                  A kirakós játék határozza meg a termék lényeges jellemzőjét, ezért azt a 9503 vámtarifaszám alá tartozó kirakós játékként kell besorolni.
               
            
                  A.
               
               
                  
                     
               
            
         (1)  A képek csupán tájékoztató jellegűek.